CELEX: 32021D1138
Language: lt
Date: 2021-07-07 00:00:00
Title: Komisijos įgyvendinimo sprendimas (ES) 2021/1138 2021 m. liepos 7 d. kuriuo pagal Tarybos reglamentą (EB) Nr. 1224/2009 patvirtinami Bulgarijos ir Rumunijos nacionaliniai patvirtinimo sistemų įgyvendinimo planai ir jų pakeitimai (pranešta dokumentu Nr. C(2021) 5158) (Tik tekstai bulgarų ir rumunų kalbomis yra autentiški)

2021 7 12   
               
               
                  LT
               
               
                  Europos Sąjungos oficialusis leidinys
               
               
                  L 246/6
               
            
         KOMISIJOS ĮGYVENDINIMO SPRENDIMAS (ES) 2021/1138
         2021 m. liepos 7 d.
         kuriuo pagal Tarybos reglamentą (EB) Nr. 1224/2009 patvirtinami Bulgarijos ir Rumunijos nacionaliniai patvirtinimo sistemų įgyvendinimo planai ir jų pakeitimai
         
            
               (pranešta dokumentu Nr. C(2021) 5158)
            
         
         (Tik tekstai bulgarų ir rumunų kalbomis yra autentiški)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 109 straipsnio 8 dalį,
         atsižvelgdama į Bulgarijos ir Rumunijos pateiktus nacionalinius patvirtinimo sistemų įgyvendinimo planus,
         kadangi:
         
                     (1)
                  
                  
                     pagal Reglamento (EB) Nr. 1224/2009 109 straipsnio 8 dalį, valstybės narės turi parengti nacionalinius pagal tą reglamentą registruojamų duomenų patvirtinimo sistemos įgyvendinimo planus, kurie sudaro sąlygas valstybėms narėms nustatyti patvirtinimo ir kryžminių patikrinimų prioritetus bei tolesnius su neatitikimų šalinimu susijusius veiksmus, grindžiamus rizikos valdymu. Tų planų pakeitimai turi būti pateikiami Komisijai patvirtinti;
                  
               
                     (2)
                  
                  
                     2020 m. spalio 28 d. Bulgarija pateikė Komisijai patvirtinti savo esamo nacionalinio plano, kuris buvo patvirtintas Komisijos įgyvendinimo sprendimu 2013/82/ES (2), pakeitimus. Tie pakeitimai atitinka Reglamento (EB) Nr. 1224/2009 109 straipsnyje ir Komisijos įgyvendinimo reglamento (ES) Nr. 404/2011 (3) 143–145 straipsniuose nustatytas sąlygas. Todėl juos reikėtų patvirtinti;
                  
               
                     (3)
                  
                  
                     2020 m. gruodžio 9 d. Rumunija pateikė Komisijai patvirtinti savo nacionalinį planą. Tas planas atitinka Reglamento (EB) Nr. 1224/2009 109 straipsnyje ir Įgyvendinimo reglamento (ES) Nr. 404/2011 143–145 straipsniuose nustatytas sąlygas. Todėl jis turėtų būti patvirtintas;
                  
               
                     (4)
                  
                  
                     šis sprendimas yra sprendimas dėl patvirtinimo pagal Reglamento (EB) Nr. 1224/2009 109 straipsnio 8 dalį;
                  
               
                     (5)
                  
                  
                     Komisija stebės, kaip taikomi nacionaliniai planai, atsižvelgdama į tai, ar jie yra veiksmingi ir ar jais pajėgiama užtikrinti, kad Komisijai pagal Reglamento (EB) Nr. 1224/2009 33 straipsnį pranešami duomenys būtų išsamūs, tikslūs ir teikiami laikantis teisės aktuose nustatytų terminų. Jeigu remiantis faktais, nustatytais Komisijai atlikus patikras, inspektavimą ir auditą pagal Reglamento (EB) Nr. 1224/2009 X antraštinę dalį, manoma, kad būtina atlikti nacionalinių patvirtinimo planų pakeitimus, valstybės narės turėtų savo planus atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinami 2020 m. spalio 28 d. Bulgarijos pagal Reglamento (EB) Nr. 1224/2009 109 straipsnio 8 dalį pateikti nacionalinio patvirtinimo sistemos įgyvendinimo plano pakeitimai.
         
         
            2 straipsnis
            Patvirtinamas 2020 m. gruodžio 9 d. Rumunijos pagal Reglamento (EB) Nr. 1224/2009 109 straipsnio 8 dalį pateiktas nacionalinis patvirtinimo sistemos įgyvendinimo planas.
         
         
            3 straipsnis
            Jeigu remdamasi faktais, nustatytais atlikus patikras, inspektavimą ir auditą pagal Reglamento (EB) Nr. 1224/2009 X antraštinę dalį, Komisija mano, kad pagal 1 ir 2 straipsnius patvirtintais patvirtinimo planais valstybės narės neužtikrina veiksmingo Reglamento (EB) Nr. 1224/2009 109 straipsnyje nustatytų įpareigojimų įgyvendinimo, ji gali, pasikonsultavusi su atitinkamomis valstybėmis narėmis, paprašyti planus iš dalies pakeisti. Valstybės narės, atsižvelgdamos į tokį prašymą, savo patvirtinimo planus iš dalies pakeičia.
         
         
            4 straipsnis
            Šis sprendimas skirtas Bulgarijos Respublikai ir Rumunijai.
         
         
            Priimta Briuselyje 2021 m. liepos 7 d.
            
               
                  Komisijos vardu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 343, 2009 12 22, p. 1.
         
            (2)  2013 m. vasario 13 d. Komisijos įgyvendinimo sprendimas 2013/82/ES dėl Komisijos tvirtinamų nacionalinių patvirtinimo sistemos įgyvendinimo planų pagal Tarybos reglamento (EB) Nr. 1224/2009 109 straipsnio 8 dalį (OL L 44, 2013 2 15, p. 18).
         
            (3)  2011 m. balandžio 8 d. Komisijos įgyvendinimo reglamentas (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (OL L 112, 2011 4 30, p. 1).